S-8530/2020

Mál þetta, sem dómtekið var 10. febrúar sl., er höfðað með ákæru, útgefinni af lögreglustjóranum á höfuðborgarsvæðinu 29. desember 2020, á hendur V-x-x L-x-x, kt. [...], [...], [...], fyrir eftirtalin hegningar-, umferðar- og fíkniefnalagabrot framin í Reykjavík, nema annað sé tekið fram:

1.

Fyrir þjófnað, með því að hafa föstudaginn 9. mars 2018, í vínbúð ÁTVR við Skútuvog 2, í félagi við A, stolið flösku af áfengi að verðmæti kr. 6.285, en starfsmaður vínbúðarinnar hafði afskipti af þeim eftir að þau fóru fram hjá búðarkössum vínbúðarinnar og skiluðu þau flöskunni að beiðni hans.

Telst brot þetta varða við 1. mgr. 244. gr. almennra hegningarlaga nr. 19/1940.

2.

Fyrir þjófnað, með því að hafa laugardaginn 17. mars 2018, í vínbúð ÁTVR við Stuðlaháls 2, í félagi við B, kt. [...]og C, kt. [...], stolið flösku af áfengi að verðmæti kr. 7.799 með því að ákærði setti flöskuna innanklæða á V meðan B skýldi þeim.

Telst brot þetta varða við 1. mgr. 244. gr. almennra hegningarlaga nr. 19/1940.

Fyrir þjófnað, með því að hafa mánudaginn 6. mars 2018, í vínbúð ÁTVR við Borgartún 26, í félagi við A, stolið pela af áfengi að verðmæti kr. 3.650.

Telst brot þetta varða við 1. mgr. 244. gr. almennra hegningarlaga nr. 19/1940.

4.

Fyrir þjófnað, með því að hafa fimmtudaginn 17. maí 2018, í þjónustustöð Olís við Vallargrund 1- 3 á Kjalarnesi, stolið brúsa af hreinsiefni að verðmæti kt. 1.974.

Telst brot þetta varða við 1. mgr. 244. gr. almennra hegningarlaga nr. 19/1940.

5.

Fjársvik, með því að hafa á tímabilinu 3. til 17. júlí 2018 á bensínstöðvum N1 við Hringbraut, Bíldshöfða og Ártúnshöfða, eftir að ákærði fann N1 kort í eigu D, í félagi við aðra menn í heimildarleysi og blekkingarskyni svikið út vörur í hið minnsta tuttugu tilvikum á tímabilinu með því að hafa framvísað og notað kortið til að greiða fyrir vörur og eldsneyti fyrir samtals kr. 71.554, og þannig skuldfært andvirði varanna á reikning D.

Telst brot þetta varða við 248. gr. almennra hegningarlaga nr. 19/1940.

6.

Fyrir fíkniefnalagabrot, með því að hafa sunnudaginn 17. nóvember 2019 í verslun Hagkaups við Skeifuna 15, haft í vörslum sínum 0,65 gaf maríhúana sem fannst í úlpuvasa ákærða við leit lögreglu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

7.

Umferðarlagabrot, með því að hafa þriðjudaginn 19. maí 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 23 ng/ml aftetrahýdrókannabínól) austur Suðurlandsbraut, uns lögregla stöðvaði aksturinn.

Teljast brot þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

8.

Umferðarlagabrot, með því að hafa aðfaranótt sunnudagsins 24. maí 2020, ekið bifreiðinni [...] sviptur ökurétti, undir áhrifum áfengis (í blóði mældist vínandamagn 1.12‰) og óhæfur til að stjórna henni örugglega vegna áhrifa ávana- og fíkniefna (í blóði mældist 5,9 ng/ml af tetrahýdrókannabínól) suður Hofsvallagötu, uns lögregla stöðvaði aksturinn.

Teljast brot þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

9.

Laugardaginn 7. október 2020, ekið bifreiðinni [...] sviptur ökurétti norður Snorrabraut, uns lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

10.

Fyrir fíkniefnalagabrot, með því að hafa aðfaranótt sunnudagsins 12. júlí 2020, á lögreglustöðinni við Hverfisgötu 113- 115, haft í vörslum sínum samtals 10,05 gaf kókaíni, sem fannst við leit lögreglu á ákærða eftir handtöku hans að [...]skömmu áður.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Jafnframt er krafist upptöku á 0,65 gaf maríhúana og 10,05 gaf kókaíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr.233/2001, sbr. reglugerð nr. 808/2018.

Einkaréttarkröfur:

Vegna ákæruliðar 5. gerir H-kvk-nf K-kvk-nf S-kvk-nf lögmaður, f. h. N1 hf., kt. 540206-2010, kröfu um að kærðu insolidum verði dæmdir til greiðslu skaðabóta að fjárhæð kr. 299.997, ásamt vöxtum samkvæmt 6. gr., laga nr. 38/2001 um vexti og verðtryggingu frá tjónsdegi fram að birtingu kröfunnar fyrir kæru, þ. e. annars vegar af kr. 151.200 frá 31. júlí 2018 og hins vegar af kr. 148.797 frá 31. ágúst 2018, en dráttarvaxta samkvæmt 9. gr., sbr. 6. gr. sömu laga frá þeim birtingardegi til greiðsludags.

Þá er þess jafnframt krafist að kærðu verði dæmdir til greiðslu málskostnaðar sem af því hlýst að halda skaðabótakröfu þessari frammi.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og að refsing verði að öllu leyti bundin skilorði. Þá krefst verjandi ákærða þess að einkaréttarkröfu verði vísað frá dómi þar sem krafan sé verulega vanreifuð en til vara sýknu þar sem krafan sé þegar greidd. Þá krefst verjandi hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 21. desember 2020, hefur ákærða verið gerð sektarrefsing fyrir umferðar- og fíkniefnalagabrot með tveimur lögreglustjórasáttum, báðar dagsettar 19. september 2019. Annars vegar fyrir akstur án þess að hafa öðlast ökuréttindi og hins vegar fyrir vörslur fíkniefna, akstur undir áhrifum ávana- og fíkniefna og akstur án þess að hafa öðlast ökuréttindi. Var ákærði með sáttunum sviptur ökurétti í alls 18 mánuði frá 19. september 2019.

Brot þau sem ákærði er nú sakfelldur fyrir samkvæmt 1.- 5. tölul. í ákæru voru framin áður en ákærði undirritaði framangreindar lögreglustjórasáttir og verður honum því dæmdur hegningarauki vegna þeirra, sbr. 78. gr. almennra hegningarlaga nr. 19/1940.

Við ákvörðun refsingar er litið til skýlausrar játningar ákærða fyrir dómi og þess aðlangt er liðið frá því brot samkvæmt 1.- 5. tölul. ákæru voru framin og að um er að ræða hegningarauka vegna þeirra brota, sbr. framangreint. Þá er einnig litið til þess er fram kom í máli verjanda ákærða að hann hafi snúið til betri vegar og sé nú hættur áfengis- og vímuefnaneyslu. Ákærði sé nú í góðri vinnu og sjái mikið eftir því að hafa drýgt umrædd brot. Verður framangreint metið ákærða til refsimildunar, sbr. 5., 8. og 9. tölul. 1. mgr. 70. gr. almennra hegningarlaga nr. 19/1940. Á hinn bóginn horfir til refsiþyngingar að ákærði framdi brot samkvæmt 2., 3. og 5. tölul. ákæru í félagi við tilgreinda aðila auk þess er að mati dómsins aukinn ásetningur vegna brots í 5. tölul. ákæru. Þá er einnig litið til þess að ákærði er nú sakfelldur fyrir mörg þjófnaðarbrot. Verður framangreint metið ákærða til refsiþyngingar, sbr. 2. og 6. tölul. 1. mgr. 70. gr. og 2. mgr. 7 0. gr. almennra hegningarlaga nr. 19/1940.

Með vísan til ofangreindra atriða, sakarefni málsins, játningar ákærða og með vísan til 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 5 ár frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,65 grömm af maríhúana og 10,05 grömm af kókaíni, sem lögregla lagði hald á við rannsókn málsins.

Líkt og að framan greinir liggur fyrir bótakrafa í málinu vegna ákæruliðar númer 5 þar sem þess er krafist að kærðu insolidum verði gert að greiða N1 hf. skaðabætur að fjárhæð 299.997 krónur auk vaxta og dráttarvaxta samkvæmt lögum nr. 38/2001. Að mati aðstoðarmanns dómara uppfyllir krafan ekki skilyrði c-liðar 2. mgr. 173. gr. laga nr. 88/2008, um meðferð sakamála, en þar segir að dómkrafa kröfuhafa skuli úr garði gerð á sama hátt og í stefnu í einkamáli. Krafan ber það meðal annars með sér að vera beint að fleirum en ákærða en ákærði er einn ákærður í málinu. Í þeim ákærulið sem krafan er vegna er ákærði ákærður fyrir fjársvik í félagi við aðra menn en þeir ekki tilgreindir. Þá er fjárhæð kröfunnar að mun hærri fjárhæð en sú fjárhæð sem ákært er vegna í ákærulið númer 5. Þá er einnig tímabil vaxta- og dráttarvaxta og þær fjárhæðir sem eru tilgreindar í kröfugerð ekki í samræmi við ákærulið númer 5. Engar skýringar liggja fyrir af hálfu bótakrefjanda sem ekki sótti þing við þingfestingu málsins heldur ákæruvald fyri r hans hönd. Með vísan til framangreindra atriða er ekki unnt að taka kröfuna til greina og er kröfunni því vísað frá dómi.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 141.360 krónur, að meðtöldum virðisaukaskatti, og 178.430 krónur í annan sakarkostnað.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari fyrir K-kvk-þf Ó-kvk-þf E-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-x-x L-x-x, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 5 árfrá birtingu dómsins að telja.

Upptæk eru gerð til ríkissjóðs 0,65 grömm af maríhúana og 10,05 grömm af kókaíni. Einkaréttarkröfu N1 hf. á hendur ákærða er vísað frá dómi.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 141.360 krónurog 178.430 krónur í sakarkostnað.

S-kvk-nf D-kvk-nf J-kvk-nf